PMIndiaData/PMIndiaSum huggingface dataset:
ప్రధాన మంత్రి శ్రీ నరేంద్ర మోదీ ‘మిషన్ భగీరథ’ ను ప్రారంభించారు; తెలంగాణ లో కీలకమైన అభివృద్ధి పథకాలకు శంకుస్థాపన చేశారు

ప్ర‌ధాన మంత్రి శ్రీ న‌రేంద్ర మోదీ ఈ రోజు ‘మిషన్ భగీరథ’ ను తెలంగాణ లోని మెదక్ జిల్లా గజ్వేల్ కోమటిబండ గ్రామంలో ప్రారంభించారు. ఈ పథకాన్ని అందరికీ సురక్షితమైన తాగు నీటిని సరఫరా చేయాలన్న ధ్యేయంతో తెలంగాణ రాష్ట్ర ప్రభుత్వం ప్రవేశపెట్టింది. ప్ర‌ధాన మంత్రి ముఖ్యమైన అభివృద్ధి పథకాలకు శంకుస్థాపన శిలాఫలకాలను ఆవిష్కరించారు. వీటిలో.. రామగుండం లో ఎన్ టి పి సి నిర్మించే 1600 ఎమ్ డబ్ల్యు థర్మల్ విద్యుత్కేంద్రం, రామగుండంలోనే ఒక ఎరువుల కర్మాగారం పునరుద్ధరణ; వరంగల్ లో కాళోజి నారాయణ రావు యూనివర్సిటీ ఆఫ్ హెల్త్ సైన్సెస్; ఇంకా.. మనోహరాబాద్-కొత్తపల్లి రైలుమార్గం ఉన్నాయి. ఆయన ఆదిలాబాద్ జిల్లా లోని జైపూర్ లో సింగరేణి కాలరీస్ కు చెందిన 1200 ఎమ్ డబ్ల్యు థర్మల్ విద్యుత్కేంద్రాన్ని దేశానికి అంకితం చేశారు కూడా. ఒక పెద్ద బహిరంగ సభను ఉద్దేశించి ప్రధాన మంత్రి ప్రసంగిస్తూ, ప్రజల ఆకాంక్షలను నెరవేర్చే క్రమంలో గత రెండు సంవత్సరాలుగా పలు చర్యలు తీసుకున్నందుకు రాష్ట్ర ప్రభుత్వాన్ని అభినందించారు. దేశాభివృద్ధి లో సహకారాత్మక సమాఖ్య తత్వానికి ఉన్న ప్రాముఖ్యాన్ని గురించి ప్రధాన మంత్రి ప్రస్తావిస్తూ, ఈ లక్ష్య సాధన దిశగానే ఇప్పుడు కేంద్రం, రాష్ట్రాలు కలసి పనిచేస్తున్నాయన్నారు. రాష్ట్రంలోని ప్రజలకు తాగు నీటిని అందించేందుకు మిషన్ భగీరథ ను అమలు చేస్తున్న రాష్ట్ర ప్రభుత్వాన్ని ప్రధాన మంత్రి అభినందించారు. రాష్ట్ర ముఖ్యమంత్రి శ్రీ కె. చంద్రశేఖర్ రావు తనను కలుసుకున్నప్పుడల్లా రాష్ట్ర అభివృద్ధిని గురించి, ఇంకా జల సంబంధమైన అంశాలను గురించే చెప్పేవారన్నారు. నీటికి ఉన్న ప్రాముఖ్యాన్ని గురించి ప్రధాన మంత్రి వివరిస్తూ, పౌరులందరూ జల వనరులను కాపాడుకోవలసిన అవసరం ఎంతైనా ఉందన్నారు. ఒక కొత్త రైలు మార్గ నిర్మాణ పనులకు పునాదిరాయిని వేసిన సందర్భాన్ని ప్రధాన మంత్రి ప్రస్తావించి, చిరకాలంగా అపరిష్కృతంగా ఉన్న ప్రజల కోర్కె ఇప్పుడు నెరవేరగలదన్నారు. ఎరువుల కర్మాగారం రాష్ట్ర వ్యవసాయదారులకు సహాయకారి కాగలదని ఆయన చెప్పారు. ప్రధాన మంత్రి విద్యుత్తు రంగంలో, సేద్యపు నీటి పారుదల రంగంలో సంస్కరణలను గురించి చెప్పుకొచ్చారు; అలాగే ఆర్థిక పురోగతి రైలు మార్గాల అనుసంధానంతో ఎలా ముడిపడివున్నదీ ఆయన విశదీకరించారు. గో సంరక్షకులం అని చెప్పుకొంటూ మోసాలకు ఒడిగట్టే వారి విషయంలో జాగరూకులై ఉండాలని ప్రజలకు ప్రధాన మంత్రి సూచించారు. బూటకపు గో సంరక్షకులపైన చర్యలు తీసుకోవాలని రాష్ట్ర ప్రభుత్వాలకు ప్రధాన మంత్రి విజ్ఞ‌ప్తి చేశారు.
ప్రధాన మంత్రి సూరజ్ కుండ్ లో ఏర్పాటైన రైల్ వికాస్ శిబిరాన్ని ఉద్దేశించి వీడియో కాన్ఫరెన్సింగ్ ద్వారా ప్రసంగించారు

ప్ర‌ధాన మంత్రి శ్రీ న‌రేంద్ర మోదీ ఈ రోజు సూరజ్ కుండ్ లో ఏర్పాటైన రైల్ వికాస్ శిబిరాన్ని ఉద్దేశించి వీడియో కాన్ఫరెన్సింగ్ ద్వారా ప్రసంగించారు. ఇది సాంకేతిక విజ్ఞానం చోదకశక్తిగా దూసుకుపోతున్న శతాబ్దమని, నవకల్పన అత్యవసరమని ఆయన అన్నారు. అందువల్ల రైల్వేలు ‘గతి’ (వేగం) తో పాటు ‘ప్రగతి’ (పురోగతి) ని కూడా అనుసరించాలని ఆయన చెప్పారు. ప్రతి ఒక్క అధికారి అతడికి అప్పగించిన పనిని చేయడం మంచిదేనని, అయితే మనం అంతా కలిసి పనిచేయాల్సివుందని, అలాగే రైల్వేలు ఏ విధంగా రూపుదాల్చాలని మనం కోరుకొంటున్నామో ఆ విషయమై ఆలోచించాల్సివుందని కూడా ఆయన అన్నారు. భారతీయ రైల్వేలు పురోగమించాలని, దాంతో పాటు ఆర్థికంగా బలపడాలని ప్రధాన మంత్రి స్పష్టంచేశారు. ఇది భారతదేశాన్ని, మరీ ముఖ్యంగా రైల్వేల కోసం పనిచేస్తున్న వారికి లబ్ధిని చేకూర్చుతుందని ఆయన చెప్పారు. తన ప్రభుత్వ రైల్వే బడ్జెట్టుల శ్రద్ధ ఎన్నడూ రాజకీయాలపైన కేంద్రీకృత‌ం కాలేదు అని ఆయన చెబుతూ, ప్రభుత్వం రైల్వేల విషయంలో రూపావళీసంబంధి పరివర్తన దిశగా కృషి చేసినట్లు వివరించారు. ఈ శతాబ్దం మార్పునకు లోనైంది, కాబట్టి మన రైల్వేల వ్యవస్థ కూడా మారాల్సివుందని ప్రధాన మంత్రి నొక్కిచెప్పారు. మనకు ఉన్న జట్టుతో దీనిని మనం సాధించగలమన్న విశ్వాసం తనకు ఉందని ఆయన అన్నారు. తన బాల్యం రైలు స్టేషన్ లోని ప్లాట్ ఫారాల మీద గడచిపోయిందని ప్రధాన మంత్రి చెబుతూ, రైల్వేలతో తన బంధం దృఢమైందని, రైల్వేలలో మార్పు తేవాలని తాను కోరుకోవడానికి ఇది కూడా మరొక కారణమని తెలిపారు.
డిసెంబర్ 12వతేదీ న జరిగే ఒక బ్యాంకు డిపాజిట్ బీమా కార్యక్రమం లో డిపాజిటర్ లను ఉద్దేశించిప్రసంగించనున్న ప్రధాన  మంత్రి

ప్రధాన మంత్రి శ్రీ నరేంద్ర మోదీ 2021వ సంవత్సరం డిసెంబర్ 12వ తేదీ న మధ్యాహ్నం 12 గంటల వేళ కు విజ్ఞ‌ాన్ భవన్ లో ‘‘డిపాజిటర్స్ ఫస్ట్: గ్యారంటీడ్ టైమ్–బౌండ్ డిపాజిట్ ఇన్ శ్యోరెన్స్ పేమెంట్ అప్ టు రుపీస్ 5 లాఖ్’’ (డిపాజిట్ దారుల కు ప్రాధాన్యం: అయదు లక్షల రూపాయల వరకు కాలబద్ధ డిపాజిట్ రాశి సంబంధి బీమా చెల్లింపు నకు పూచీకత్తు) అంశం పై ఏర్పాటైన ఒక కార్యక్రమాన్ని ఉద్దేశించి ప్రసంగించనున్నారు. డిపాజిట్ బీమా అనేది అన్ని రకాలైన డిపాజిట్ లకు– అంటే భారతదేశం లో కార్యకలాపాల ను నిర్వహిస్తున్న అన్ని వాణిజ్య బ్యాంకుల లోని సేవింగ్స్, ఫిక్స్ డ్, కరెంట్, రికరింగ్ డిపాజిట్ లు మొదలైన వాటి కి– వర్తిస్తుంది. రాష్ట్రాలు/ కేంద్ర పాలిత ప్రాంతాల లో పనిచేస్తున్న రాష్ట్ర, కేంద్ర మరియు ప్రాథమిక సహకార బ్యాంకుల లోని డిపాజిట్ లను సైతం ఈ రక్షణ పరిధి లోకి తీసుకురావడమైంది. ఒక సరికొత్త సంస్కరణ లో భాగం గా, బ్యాంకు డిపాజిట్ ఇన్ శ్యోరెన్స్ సంబంధి రక్షణ ను 1 లక్ష రూపాయల నుంచి పెంచి వేసి 5 లక్షల రూపాయలు గా చేయడం జరిగింది. ప్రతి ఒక్క డిపాజిట్ దారు కు, ప్రతి ఒక్క బ్యాంకు లెక్క న 5 లక్షల రూపాయల వరకు డిపాజిట్ రాశి కి బీమా రక్షణ ప్రాతిపదిక న గడచిన ఆర్థిక సంవత్సరం ఆఖరు నాటికి పూర్తి స్థాయి రక్షణ ఉన్న ఖాతాలు మొత్తం ఖాతాల సంఖ్య లో మొత్తం ఖాతాల సంఖ్య లో 98.1 శాతం గా ఉండింది. ఈ విషయం లో అంతర్జాతీయ ప్రమాణాన్ని చూసినట్లయితే అది 80 శాతం గా ఉన్నది. ఆర్ బిఐ ఆంక్షల కు లోబడివున్నటువంటి 16 పట్టణ సహకార బ్యాంకుల డిపాజిట్ దారుల నుంచి అందుకొన్న క్లెయిముల కు గాను ద డిపాజిట్ ఇన్ శ్యోరెన్స్ ఎండ్ క్రెడిట్ గ్యారంటీ కార్ పొరేశన్ ఇటీవల మధ్యకాలిక చెల్లింపుల తాలూకు ఒకటో విడత ను ఇటీవల విడుదల చేసింది. ఒక లక్ష కు పైగా డిపాజిట్ దారుల కు వారి క్లెయిముల ఆధారం గా 1300 కోట్ల రూపాయల కు మించిన ధనరాశి ని వారి యొక్క ప్రత్యామ్నాయ బ్యాంకు ఖాతాల లో చెల్లింపులు జరపడమైంది. ఈ సందర్భం లో ఆర్థిక శాఖ కేంద్ర మంత్రి, ఆర్థిక శాఖ సహాయమంత్రి లతో పాటు ఆర్ బిఐ గవర్నరు కూడా పాలుపంచుకోనున్నారు.
నవంబర్ 18న ఔషధ నిర్మాణ సంబంధి రంగపు తొలి గ్లోబల్ ఇనొవేశన్ సమిట్ ను ప్రారంభించనున్న ప్రధాన మంత్రి

ఔషధ నిర్మాణ సంబంధి రంగం యొక్క ఒకటో గ్లోబల్ ఇనొవేశన్ సమిట్ ను ప్రధాన మంత్రి శ్రీ నరేంద్ర మోదీ నవంబర్ 18న సాయంత్రం 4 గంటల కువీడియో కాన్ఫరెన్స్ మాధ్యమం ద్వారా ప్రారంభించనున్నారు. భారతదేశం లో ఔషధ నిర్మాణ సంబంధి పరిశ్రమ లో నూతన ఆవిష్కరణల తాలూకు ఒక ఉత్కృష్టమైనటువంటి ఇకోసిస్టమ్ ను ప్రోత్సహించడం కోసం విభిన్న ప్రాధాన్యాలపై చర్చల ను జరపడం కోసం, అలాగే వ్యూహాత్మక ప్రాథమ్యాల ను రూపొందించడం కోసం ప్రభుత్వం లోని, పారిశ్రామిక జగత్తు లోని ప్రముఖ భారతీయ స్టేక్ హోల్డర్స్ తో పాటు విదేశాల కు చెందిన స్టేక్ హోల్డర్స్ ను, విద్య రంగ నిపుణుల ను, పెట్టుబడిదారుల ను, పరిశోధకుల ను ఒక చోటు కు తీసుకు రావడం ఈ విశిష్ట కార్యక్రమం యొక్క ఉద్దేశ్యం గా ఉంది. భారతదేశ ఔషధ పరిశ్రమ లో గల భారీ వృద్ధిఅవకాశాల ను గురించి సైతం ఈ శిఖర స్మమేళనం కొనసాగే క్రమం లో ప్రముఖం గా ప్రస్తావించడం జరుగుతుంది. రెండు రోజుల పాటు జరిగే ఈ శిఖర సమ్మేళనం లో 12 సదస్సులు భాగం గా ఉంటాయి. 40 మంది కి పైగా జాతీయ వక్తల తో పాటు, అంతర్జాతీయ వక్తలు నియంత్రణ సంబంధి వాతావరణం, నూతన ఆవిష్కరణ ల కోసం ఆర్థిక సహాయాన్ని గాని లేదా నిధుల వ్యవస్థ ను గాని ఏర్పాటు చేయడం గురించి, పరిశ్రమ పరంగాను, విద్య రంగం పరంగాను సహకారాన్ని అందించడం గురించి, ఇంకా నూతన ఆవిష్కరణల కు సంబంధించినటువంటి మౌలిక సదుపాయాల కల్పన సహాఅనేక విషయాల పైన చర్చోపచర్చల ను జరుపుతారు. ఈ శిఖర సమ్మేళనం లో దేశ విదేశాల ఫార్మా లేదా మందుల పరిశ్రమలకు చెందిన ప్రముఖ సభ్యులు, అధికారులు, పెట్టుబడిదారులు, మెసాచుసెట్ స్ ఇన్స్ టిట్యూట్ ఆఫ్ టెక్నాలజీ, జాన్ హాప్ కిన్స్ ఇన్స్ టిట్యూట్, ఐఐఎమ్ అహమదాబాద్, ఇంకా ఇతర ప్రసిద్ధ సంస్థల కు చెందిన పరిశోధకులు పాలుపంచుకోనున్నారు. ఈ సందర్భం లో కేంద్ర మంత్రి డాక్టర్ మన్ సుఖ్ మాండవీయ కూడా హాజరు అవుతారు.
ఎన్‌సిసి ర్యాలీలో ప్రసంగించిన ప్ర‌ధాన‌ మంత్రి

ప్ర‌ధాన‌ మంత్రి శ్రీ న‌రేంద్ర‌ మోదీ ఈ రోజు న్యూ ఢిల్లీ లో జరిగిన ఎన్‌సిసి ర్యాలీలో ప్ర‌సంగించారు. ప్ర‌తి ఒక్క ఎన్‌సిసి కాడెట్ అతడి లేదా ఆమె యొక్క సొంత వ్య‌క్తిత్వంతో, గుర్తింపుతో ఇక్క‌డ‌కు వ‌చ్చార‌ని ఆయ‌న ఈ సంద‌ర్భంగా ప్రధాన మంత్రి అన్నారు. నెల రోజుల పాటు జ‌రిగిన ఈ కార్య‌క్ర‌మంలో కొత్త ప‌రిచ‌యాలు ఏర్ప‌డి ఉంటాయి, ప‌ర‌స్ప‌రం చాలా నేర్చుకొని ఉంటారు అని కాడెట్ల‌ను ఉద్దేశించి ప్ర‌ధాన‌ మంత్రి వ్యాఖ్యానించారు. పాల్గొన్న యువ‌తీయువ‌కులలో ప్ర‌తి ఒక్క‌రికీ దేశం లోని భిన్న సంస్కృతులను గురించి ఎన్‌సిసి శిబిరాలు బోధిస్తాయ‌ని ఆయ‌న అన్నారు. జాతికి ఏదో ఒక మేలు చేయాల‌నే కాంక్ష‌ను ఈ శిబిరాలు ఉద్దీపింపచేస్తాయ‌ని ప్ర‌ధాన‌ మంత్రి పేర్కొన్నారు. ఎన్‌సిసి శిబిరాలలో నేర్చుకొనే అంశాలు కాడెట్ లకు జీవిత‌ ప‌ర్యంతం స్ఫూర్తిగా నిలుస్తాయ‌ని ప్ర‌ధాన‌ మంత్రి చెప్పారు. నేష‌న‌ల్ కాడెట్ కోర్ అంటే యూనిఫారం ధ‌రించ‌డం, అంద‌రూ ఒకే ర‌కంగా క‌నిపించ‌డం మాత్ర‌మే కాద‌ని, అది ఐక్య‌త‌కు చిహ్న‌మ‌ని ఆయ‌న అన్నారు. ఎన్‌సిసి ద్వారా ఇత‌రుల‌కు స్ఫూర్తివంతంగా ఉండే ల‌క్ష‌ణాలను ఒక ఉద్య‌మ స్ఫూర్తితో ఈ బృందాల‌కు నేర్పుతార‌ని ఆయ‌న చెప్పారు. ఎన్‌సిసి ఏడు ఉజ్జ్వల‌ ద‌శాబ్దాలను పూర్తి చేసుకొని ప‌లువురిలో ఉద్య‌మ స్ఫూర్తిని నింపినట్లు ప్ర‌ధాన‌ మంత్రి చెప్పారు. ఈ రోజు మ‌నం ఇంత‌కాలం ఏ సాధించామో గుర్తు చేసుకొని వేడుక జరుపుకోవ‌డంతో పాటు రానున్న సంవ‌త్స‌రాలలో ఎన్‌సిసి మ‌రింత స‌మ‌ర్థ‌ంగా ప‌ని చేసి కొత్త అనుభ‌వాలను ఆర్జించేందుకు ఏం చేయాలి అని ఆలోచిస్తామ‌ని ఆయ‌న అన్నారు. ఎన్‌సిసి 75 సంవ‌త్స‌రాల పండుగ నాటికి- అంటే వ‌చ్చే ఐదు సంవ‌త్స‌రాల కాలంలో- ఏం చేయ‌వ‌ల‌సి ఉంటుందనే కార్యాచ‌ర‌ణ ప్ర‌ణాళికను గురించి ఆలోచించాల‌ని ఆ విభాగంతో సంబంధం ఉన్న వారంద‌రికీ ప్ర‌ధాన‌ మంత్రి సూచించారు. భార‌త యువ‌త ఇప్పుడు అవినీతిని అనుమ‌తించ‌డం లేద‌ని శ్రీ న‌రేంద్ర‌ మోదీ అన్నారు. అవినీతిపైన, న‌ల్ల‌ధ‌నంపైన పోరాటం ఆగ‌బోద‌ని ఆయ‌న నొక్కి పలికారు. ఇది భార‌త యువత భ‌విష్య‌త్తు కోసం చేస్తున్న పోరాట‌మ‌ని ఆయ‌న ప్ర‌క‌టించారు. భీమ్ యాప్ ద్వారా డిజిట‌ల్ లావాదేవీల‌ను ప్రోత్స‌హించాల‌ని, ఆ వేదిక‌లో చేరాల‌ని ఇత‌రుల‌లో ప్రేరణను రగిలించాల‌ని ప్ర‌ధాన మంత్రి ఎన్‌సిసి కాడెట్ లకు విజ్ఞ‌ప్తి చేశారు. పార‌ద‌ర్శ‌క‌త‌ దిశగా, బాధ్య‌తాయుత వైఖ‌రి దిశ‌గా ఇది ఒక అడుగు అని ఆయ‌న చెప్పారు. భార‌త యువ‌త ఏదైనా ఒక‌టి చేయాల‌ని నిర్ణ‌యించుకున్నారంటే ప్ర‌తి ఒక్క‌టి సాధ్య‌మే అని ఆయ‌న అన్నారు. సంప‌న్నులకు, శక్తివంతుల‌కు ఏదీ జ‌ర‌గ‌దు అని గ‌తంలో ప్ర‌జ‌లు భావించే వార‌ని, కానీ ఈ రోజు ప‌రిస్థితులు భిన్నంగా ఉన్నాయ‌ని ప్ర‌ధాన‌ మంత్రి అన్నారు. అవినీతి కార్య‌క‌లాపాల‌కు పాల్ప‌డినందుకుగాను గ‌తంలో ముఖ్య‌మంత్రులుగా ప‌ని చేసిన ముగ్గురు నాయ‌కులు ఇప్పుడు జైలులో ఉన్నార‌ని ఆయ‌న చెప్పారు. ఆధార్ ను గురించి మాట్లాడుతూ అది భార‌త అభివృద్ధికి ఎన‌లేని బ‌లాన్ని ఇచ్చింద‌ని ప్ర‌ధాన‌ మంత్రి చెప్పారు. గ‌తంలో త‌ప్పుడు వ్య‌క్తుల చేతుల లోకి వెళ్లిన ప్ర‌యోజ‌నాల‌న్నీ ఇప్పుడు అస‌లైన ల‌బ్ధిదారుల‌కే అందుతున్నాయ‌ని ఆయ‌న తెలిపారు.
జాతీయ అవార్డులకు ఎంపికైన ఉపాధ్యాయుల‌తో ప్ర‌ధాన‌మంత్రి సంభాష‌ణ‌

ఉపాధ్యాయ దినోత్స‌వం సంద‌ర్భంగా జాతీయ పుర‌స్కారాల‌కు ఎంపికైన ఉపాధ్యాయుల‌తో ప్ర‌ధాన‌మంత్రి శ్రీ న‌రేంద్ర‌మోదీ ఈరోజు అన‌ధికారికంగా సంభాషించారు. దేశంలో విద్యా ప్ర‌మాణాల‌ను పెంచేందుకు నిరంత‌రం కృషి చేయాల‌ని వారికి సూచించారు. బోధ‌న‌లో భాగంగా ఎప్ప‌టిక‌ప్పుడు సాంకేతిక‌త‌ను కూడా అందిపుచ్చుకోవాల‌ని పేర్కొన్నారు. విద్యార్థుల‌లో సృజ‌నాత్మ‌క‌త‌ను ప్రోత్స‌హించాల‌ని కోరారు. విద్యార్థులు స్వ‌చ్ఛ‌త‌ను పాటించేలా వారిలో గుణ‌గ‌ణాల‌ను పెంపొందించాల‌ని ప్ర‌ధాని విజ్ఞ‌ప్తి చేశారు. కేంద్ర మాన‌వ‌వ‌న‌రుల అభివృద్ధిశాఖ మంత్రి శ్రీ‌మ‌తి స్మృతీ ఇరానీ, మాన‌వ వ‌న‌రుల అభివృద్ధిశాఖ స‌హాయ మంత్రి డాక్ట‌ర్ రామ్ శంక‌ర్ క‌తేరియాలు ఈ సంద‌ర్భంగా ప్ర‌ధాని వెంట ఉన్నారు.
ఇండియన్ కమ్యూనిటీ వెల్ఫేర్ ఫండ్ మార్గదర్శకాల సవరణకు ఆమోదం తెలిపిన మంత్రివర్గం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఇండియన్ కమ్యూనిటీ వెల్ఫేర్ ఫండ్ (ఐసిడబ్ల్యుఎఫ్) మార్గదర్శక సూత్రాల సవరణకు ఆమోదం తెలిపింది. 2009లో ఐసిడబ్ల్యుఎఫ్ ను ఏర్పాటు చేశారు. విదేశాలలో నివసిస్తున్న భారత జాతీయులకు వారు విపత్తును ఎదుర్కొన్న సమయాలలోను మరియు అత్యవసర పరిస్థితులలోను వారికి సహాయం చేయడానికి ఈ నిధిని ఉద్దేశించారు. ఈ నిధి ద్వారా అందించే సంక్షేమ చర్యల పరిధిని విస్తరించడం కోసం మార్గదర్శక సూత్రాలలో సవరణలు ప్రవేశపెట్టారు. విదేశాలలో నివసిస్తున్న భారత జాతీయులు విపత్తు పరిస్థితులలో చిక్కుకున్నప్పుడు వారికి సహాయం అందించడం, సముదాయ సంక్షేమ కార్యకలాపాలు చేపట్టడంతో పాటు, వాణిజ్య సంబంధ సేవలను మెరుగుపరచడం.. ఈ మూడు కీలకమైన అంశాలు కూడా నూతన మార్గదర్శక సూత్రాల పరిధిలోకి వస్తాయి. విదేశాలలో నివసిస్తున్న భారత జాతీయులు సహాయం కోసం అభ్యర్థించినప్పుడు, వాటిని శీఘ్రంగా మన్నించే విషయంలో ఇండియన్ మిషన్స్ అండ్ పోస్ట్ స్ కు మరింత సౌలభ్యాన్ని ఈ మార్గదర్శక సూత్రాలు ప్రసాదిస్తాయని ఆశిస్తున్నారు. విదేశాలలో నివసిస్తున్న భారత జాతీయులు విపత్కర పరిస్థితులను ఎదుర్కొన్న వేళల్లో వారికి సహాయం అందించడమే కాకుండా, లిబియా, ఇరాక్, యెమెన్, దక్షిణ సుడాన్ ఇంకా ఉద్రిక్తమయ ప్రాంతాలలో చిక్కుబడిన భారత జాతీయులను అత్యవసర పరిస్థితిలో సురక్షిత ప్రాంతాలకు తరలించడంలో ఐసిడబ్ల్యుఎఫ్ కీలకమైనటువంటి తోడ్పాటును అందించింది. 2013లో నితాకత్ ఘటన సందర్భంగా కింగ్ డమ్ ఆఫ్ సౌదీ అరేబియాలో, 2017 సంవత్సరంలో క్షమాబిక్ష ఘటనలలో తగిన ఆధార పత్రాలు లేనటువంటి భారతీయ శ్రామికులకు ఐసిడబ్ల్యుఎఫ్ అండగా నిలిచింది. పెద్ద ఎత్తున వేగవంతంగా చోటు చేసుకున్న తరలింపులు, ఫండ్ ద్వారా అందించినటువంటి సహాయం సర్వత్రా ప్రశంసలకు పాత్రమయ్యాయి. విదేశాలకు వలస పోతున్న శ్రామికులు క్లిష్ట కాలాలలో భారతదేశం నుండి ఆశించదగిన మద్దతు విషయమై వారిలో ఒక విధమైనటువంటి విశ్వాసాన్ని కూడా ఇది రేకెత్తించింది. విదేశాలలోని ఇండియన్ మిషన్స్ అండ్ పోస్ట్ స్ అన్నింటికీ ఐసిడబ్ల్యుఎఫ్ తోడ్పాటు లభిస్తుంది. విదేశాలలో ఇండియన్ మిషన్స్ అండ్ పోస్ట్ స్ అందించే వివిధ వాణిజ్య సంబంధ సేవలపై పన్ను ను విధించడం ద్వారా ఐసిడబ్ల్యుఎఫ్ కు నిధులను సమకూర్చుతున్నారు.
ప్రధానమంత్రికి భూటాన్‌ అత్యున్నత పౌర పురస్కారం

భూటాన్‌ జాతీయ దినోత్సవం సందర్భంగా భూటాన్‌ రాజు మాననీయ జిగ్మే ఖేసర్‌ నంగ్యాల్‌ వాంగ్‌చుక్‌ తమ దేశపు అత్యున్నత పౌర పురస్కారం ‘ఆర్డర్‌ ఆఫ్‌ ది డ్రక్‌ గ్యాల్పో’ను భారత ప్రధానమంత్రి శ్రీ నరేంద్ర మోదీకి ప్రదానం చేశారు. ఈ సాదర సత్కారంపై మాననీయ భూటాన్‌ రాజుకు శ్రీ మోదీ హృదయపూర్వక కృతజ్ఞతలు తెలియజేశారు. ఈ మేరకు భూటాన్‌ ప్రధాని ట్వీట్‌కు స్పందిస్తూ ప్రధానమంత్రి ఇచ్చిన వరుస ట్వీట్లలో- “ధన్యవాదాలు ల్యోన్‌చెన్‌ @పీఎంభూటాన్‌! ఈ సాదర సత్కారంతో నా మనసు పులకించింది. ఇందుకుగాను మాననీయ భూటాన్‌ రాజుకు నా హృదయపూర్వక కృతజ్ఞతలు తెలియజేస్తున్నాను. మా భూటాన్‌ సోదరసోదరీమణుల ప్రేమాదరాలు పొందడం ఎంతో అదృష్టంగా భావిస్తున్నాను. ఈ నేపథ్యంలో శుభప్రదమైన భూటాన్‌ జాతీయ దినోత్సవం సందర్భంగా వారందరికీ నా శుభాకాంక్షలు తెలుపుతున్నాను. భూటాన్‌ విశిష్ట సుస్థిర ప్రగతి నమూనాతోపాటు లోతైన ఆధ్యాత్మిక జీవన విధానాన్ని అనుసరిస్తున్నందుకు అభినందిస్తున్నాను. వరుస ‘డ్రక్‌ గ్యాల్పోలు’- వారి మాననీయ రాజులు తమ రాజ్యానికి అరుదైన గుర్తింపును ఆర్జించిపెట్టారు. అలాగే మన దేశాలమధ్య ఇరుగుపొరుగు ప్రత్యేక స్నేహబంధాన్ని పెంచి పోషించారు. భారతదేశం సదా భూటాన్‌ను అత్యంత సన్నిహిత మిత్రుడుగా, పొరుగు దేశంగా పరిగణిస్తుంది. ఆ మేరకు వీలైన ప్రతి మార్గంలోనూ మేం భూటాన్‌ ప్రగతి పయనానికి మద్దతు కొనసాగిస్తాం” అని పేర్కొన్నారు.
ప్రధాన మంత్రి తో సమావేశమైన సింగపూర్ సీనియర్ మంత్రి మరియు కోఆర్డినేటింగ్ మినిస్టర్ ఫర్ సోశల్ పాలిసీస్ శ్రీ థర్ మన్ శణ్ముగరత్నం

ప్రధాన మంత్రి శ్రీ నరేంద్ర మోదీ తో సింగపూర్ సీనియర్ మంత్రి మరియు కోఆర్డినేటింగ్ మినిస్టర్ ఫర్ సోశల్ పాలిసీస్ శ్రీ థర్ మన్ శణ్ముగరత్నం ఈ రోజు న సమావేశమయ్యారు. శ్రీ శణ్ముగరత్నం ను ప్రధాన మంత్రి భారతదేశాని కి ఆహ్వానిస్తూ, నూతన సంవత్సరం సందర్భం లో ఆత్మీయ శుభాకాంక్షల ను వ్యక్తం చేశారు. శ్రీ శణ్ముగరత్నం ద్వారా సింగపూర్ ప్రధాని శ్రీ లీ సియెన్ లూంగ్ కు కూడాను శ్రీ మోదీ శుభాకాంక్షలు తెలియజేశారు. ద్వైపాక్షిక సంబంధాలు శర వేగాన్ని అందుకోవడం పట్ల ప్రధాన మంత్రి తో పాటు శ్రీ శణ్ముగరత్నం సంతృప్తి ని వ్యక్తం చేశారు. మౌలిక సదుపాయాల కల్పన, నైపుణ్యాలు, ఇండియా-సింగపూర్ కాంప్రిహెన్సివ్ ఎకనామిక్ కోఆపరేశన్ అగ్రిమెంట్ (సిఇసిఎ), డిజిటల్ ఎకానమీ లు సహా ఆర్థిక సహకారం రంగం లో పరస్పర హితం ముడిపడ్డ అనేక అంశాల ను గురించి వారు చర్చించారు. భారతదేశం లో సామాజిక పరివర్తన ను తీసుకొని రావడం లో, డిజిటల్ ఎకానమీ ని ప్రోత్సహించడం లో ప్రధాన మంత్రి శ్రీ నరేంద్ర మోదీ యొక్క నాయకత్వాన్ని శ్రీ శణ్ముగరత్నం ప్రశంసించారు. మౌలిక సదుపాయాల కల్పన, పర్యటన, డిజిటల్ పేమెంట్ సిస్టమ్స్, నూతన ఆవిష్కరణలు మరియు పరిపాలన రంగాలలో భారతదేశానికి మరియు సింగపూర్ కు మధ్య సహకారాన్ని మరింత బలోపేతం చేసుకోవాలన్న అభిలాష ను ప్రధాన మంత్రి వ్యక్తం చేశారు.
టిఇఆర్ఐ నిర్వహించే వరల్డ్ సస్ టేనబుల్డెవలప్ మెంట్ సమిట్ లో ఫిబ్రవరి 16న ప్రారంభోపన్యాసాన్ని ఇవ్వనున్నప్రధాన మంత్రి

ది ఎనర్జీ ఎండ్ రిసోర్సెస్ ఇన్ స్టిట్యూట్ (టిఇఆర్ఐ) నిర్వహించే వరల్డ్ సస్ టేనబుల్ డెవలప్ మెంట్ సమిట్ లో ప్రధాన మంత్రి శ్రీ నరేంద్ర మోదీ 2022వ సంవత్సరం ఫిబ్రవరి 16వ తేదీ న సాయంత్రం పూట సుమారు 6 గంటల వేళ కు వీడియో సందేశం ద్వారా ప్రారంభోపన్యాసాన్ని ఇవ్వనున్నారు. వరల్డ్ సస్ టేనబుల్ డెవలప్ మెంట్ సమిట్ అనేది టిఇఆర్ఐ ప్రతి ఏటా నిర్వహించే ప్రముఖ కార్యక్రమం. ఈ సంవత్సరం లో జరిగే ఈ శిఖర సమ్మేళనం తాలూకు ఇతివృత్తం ఏమిటి అంటే అది ‘టువార్డ్ స్ ఎ రిజిలియంట్ ప్లానెట్: ఎన్ శువరింగ్ ఎ సస్ టేనబుల్ ఎండ్ ఈక్విటబుల్ ఫ్యూచర్’ అనేదే. జలవాయు పరివర్తన, నిలకడతనం తో కూడినటువంటి ఉత్పత్తి, శక్తి సంబంధి పరివర్తన లు, గ్లోబల్ కామన్స్ , రిసోర్స్ సిక్యూరిటి లు సహా అనేక అంశాల ను ఈ శిఖర సమ్మేళనం లో చర్చ జరుగనుంది. ఫిబ్రవరి 16న మొదలయ్యే మూడు రోజుల శిఖర సమ్మేళనం లో డొమినికన్ రిపబ్లిక్ అధ్యక్షుడు శ్రీ లూయీ ఎబీనేదర్, కోఆపరేటివ్ రిపబ్లిక్ ఆఫ్ గయానా అధ్యక్షుడు డాక్టర్ శ్రీ మొహమ్మద్ ఇర్ ఫాన్ అలీ, ఐక్య రాజ్య సమితి డిప్యూటీ సెక్రటరి జనరల్ అమీనా జె మొహమ్మద్ లతో పాటు వివిధ అంతర్ ప్రభుత్వ సంస్థ ల అధిపతులు, 12 కు పైగా దేశాల మంత్రులు / రాయబారులు, దూత లు మరియు 120 కి పైగా దేశాల కు చెందిన ప్రతినిధులు పాలుపంచుకోనున్నారు.
పిఎమ్ ఎన్ ఆర్ ఎఫ్ లో భాగంగా ఎక్స్-గ్రేషియా విడుదల

ప్ర‌ధాన మంత్రి శ్రీ న‌రేంద్ర మోదీ బిహార్ లోని మధుబని జిల్లా బెన్ని పట్టి సమీపంలో 19-9-2016 నాటి బస్సు ప్రమాదంలోను, అలాగే పంజాబ్ లో అమృత్ సర్ జిల్లా అట్టారీ వద్ద ముహవా గ్రామ సమీపంలో 20-9-2016 నాడు జరిగిన బస్సు ప్రమాదంలోను ప్రాణనష్టం వాటిల్లడంతో పాటు కొందరు గాయపడిన ఘటనలను గురించి తెలుసుకొని బాధపడ్డారు. ప్రాణాలు కోల్పోయిన వారికి తలా రూ. 2 లక్షలు చొప్పున వారి సమీప బంధువులకు, తీవ్రంగా గాయపడిన వారికి అనుగ్రహ చెల్లింపు (ఎక్స్-గ్రేషియా) నిమిత్తం తలా రూ.50,000 వంతున ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుండి ప్రధాన మంత్రి మంజూరు చేశారు.
ప్రజల సంక్షేమమే మా అగ్ర ప్రాధాన్యం గా ఉంది: ప్ర‌ధాన మంత్రి

పేద ప్రజల సంక్షేమం మాకు అగ్ర ప్రాధాన్యం గా ఉంది అని ప్ర‌ధాన మంత్రి శ్రీ న‌రేంద్ర మోదీ అన్నారు. కరోనా మహమ్మారి కాలం లోనూ మేం ఇదే సంకల్పం తో ఉన్నాం అని ఆయన అన్నారు. ప్రజల ప్రతి ఒక్క కష్టం లోనూ ప్రభుత్వం వారి వెన్నంటి నిలచిందని పిఎం గరీబ్ కళ్యాణ్ అన్న యోజన మన పౌరుల కు హామీ ని ఇచ్చింది అని కూడా శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – పేద ప్రజల సంక్షేమమే మాకు సర్వోన్నత ప్రాథమ్యం కలిగిన అంశం గా ఉంది. కరోనా కాలం లో సైతం మేం ఈ విషయం లో నిబద్ధత తో ఉన్నాం. ప్రజల ప్రతి ఒక్క కష్టం లోనూ ప్రభుత్వం వారి వెన్నంటి నిలచింది అనే హామీ ని పిఎం గరీబ్ కళ్యాణ్ అన్న యోజన దేశ వాసుల కు ఇచ్చింది’’ అని పేర్కొన్నారు.
ల‌క్నో మెట్రోరైలు ప్రాజెక్టు తొలి ద‌శ 1ఎకి ఆమోదం

ప్ర‌ధాని శ్రీ‌ న‌రేంద్ర మోదీ నాయ‌క‌త్వంలోని కేంద్ర కేబినెట్ ల‌క్నో మెట్రోరైలు ప్రాజెక్టు 1ఎ ద‌శ‌కు ఆమోద‌ముద్ర వేసింది. ఈ ద‌శ‌లో 22 స్టేష‌న్ల‌తో 22.878 కిలోమీట‌ర్ల నిడివి గ‌ల మెట్రోరైలు మార్గం నిర్మిస్తారు. మొత్తం ప్రాజెక్టు వ్య‌యం 6928 కోట్ల రూపాయ‌లు కాగా కేంద్ర‌ప్ర‌భుత్వం 1300 కోట్ల రూపాయ‌లు ఈక్విటీ, స‌బార్డినేట్ డెట్ రూపంలో అందిస్తుంది. కేంద్ర‌ప్ర‌భుత్వం, ఉత్త‌ర‌ప్ర‌దేశ్ ప్ర‌భుత్వాల 50:50 వాటా జాయింట్ వెంచ‌ర్‌గా పున‌ర్నిర్మించ‌నున్న‌ ల‌క్నో మెట్రోరైలు కార్పొరేష‌న్ (ఎల్ఎంఆర్‌సి) ఈ ప్రాజెక్టును అమ‌లుప‌రుస్తుంది. మొత్తం రూట్ పొడ‌వు 22.878 కిలోమీట‌ర్ల‌లో 19.438 కిలోమీట‌ర్లు ఎలివేటెడ్ రూట్‌లోను, 3.440 కిలోమీట‌ర్లు భూగ‌ర్భంలోను నిర్మిస్తారు. ఈ మార్గంలో 19 ఎలివేటెడ్ స్టేష‌న్లు, మూడు భూగ‌ర్భ స్టేష‌న్లు ఉంటాయి. చౌద‌రి చ‌ర‌ణ్‌సింగ్ ఎయిర్‌పోర్ట్ నుంచి మున్షీపులియాకు ఇది నిర్మిత‌మ‌వుతుంది. ఈ ప్రాజెక్టు మెట్రోరైల్వేస్ (ప‌నుల నిర్మాణం) చ‌ట్టం 1978, మెట్రో రైల్వేస్ (ఆప‌రేష‌న్ అండ్ మెయింటెనెన్స్‌) చ‌ట్టం 2002, రైల్వేస్ చ‌ట్టం 1989 ప‌రిధిలోకి వ‌స్తుంది. నేప‌థ్యం ల‌క్నో న‌గ‌రం ర‌వాణా వ‌స‌తుల ప‌రంగా తీవ్ర ఒత్తిడిని ఎదుర్కొంటోంది. గ‌త రెండు ద‌శాబ్దాల కాలంలో ల‌క్నో న‌గ‌రం విశేషంగా విస్త‌రించింది. 2011 జ‌నాభా గ‌ణాంకాల ప్ర‌కారం ల‌క్నో అర్బ‌న్ ప్రాంత జ‌నాభా 29 ల‌క్ష‌లు కాగా ల‌క్నో మెట్రోపాలిట‌న్ ఏరియా జ‌నాభా 50 ల‌క్ష‌లు దాటింది. ల‌క్నో న‌గ‌రంలో 14.24 ల‌క్ష‌ల వాహ‌నాలు న‌డుస్తున్నాయి. వాటిలో 80 శాతం ద్విచ‌క్ర‌వాహ‌నాలు కాగా 14 శాతం కార్లు. న‌గ‌రంలో వాహ‌నాల సంఖ్య ఏటా 8.35 శాతం వంతున పెరుగుతోంది.
బ్రెజిల్ కు చెందిన ఫుట్ బాల్ యశస్వి శ్రీ పెలే కన్నుమూత పట్ల సంతాపాన్నివ్యక్తం చేసిన ప్రధాన మంత్రి

ఫుట్ బాల్ క్రీడ లో విశిష్టమైనటువంటి కీర్తి ని ఆర్జించిన వ్యక్తి, బ్రెజిల్ కు చెందిన శ్రీ పెలే కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. శ్రీ పెలే ఈ లోకాన్ని వీడిపోవడం క్రీడల జగతి లో భర్తీ చేయలేనంతటి శూన్యాన్ని మిగిల్చింది అని ప్రధాన మంత్రి శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘శ్రీ పెలే కన్నుమూత క్రీడాప్రపంచం లో భర్తీ చేయలేనంతటి శూన్యాన్ని మిగిల్చింది. ప్రపంచ ఫుట్ బాల్ రంగం లో సూపర్ స్టార్ గా నిలచి శ్రీ పెలే సంపాదించుకొన్న ప్రజాదరణ ఎల్లలు ఎరుగనటువంటిది. ఆయన తన గొప్ప ఆట తీరు తోను, సాఫల్యాల తోను భావి తరాల వారి కి సైతం స్ఫూర్తి ని ప్రసాదిస్తూనే ఉంటారు. శ్రీ పెలే కుటుంబాని కి మరియు శ్రీ పెలే ను అభిమానించే వారి కి ఇదే నా సంతాపం. శ్రీ పెలే ఆత్మ కు ఆ ఈశ్వరుడు శాంతి ని ప్రసాదించు గాక.’’ అని పేర్కొన్నారు.
రాష్ట్రపతికి ఆయన పుట్టిన రోజు నాడు శుభాకాంక్షలు తెలిపిన ప్రధానమంత్రి

రాష్ట్రపతి శ్రీ రామ్ నాథ్ కోవింద్ కు ఆయన జన్మదినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘రాష్ట్రపతి గారి కి పుట్టిన రోజు శుభాకాంక్షలు. ఆయన తన వినమ్ర వ్యక్తిత్వం తో యావత్తు దేశంలో అందరి కి అభిమాన పాత్రుడు అయ్యారు. ఆయన శ్రద్ధంతాను పేదల కు, సమాజం లో ఆదరణ కు నోచుకోకుండా మిగిలిపోయిన వర్గాల కు సాధికారిత ను కల్పించడం పైన ఉంటుంది, ఆ శ్రద్ధ అనుకరించదగ్గది. ఆయన చక్కని ఆయురారోగ్యాల తో జీవించుదురు గాక’’ అని పేర్కొన్నారు.
స‌ర్దార్ ప‌టేల్ పుణ్య‌తిథి సంద‌ర్భంగా ఆయ‌న‌ను స్మ‌రించుకున్న ప్ర‌ధాని

స‌ర్దార్ వ‌ల్ల‌భాయ్ ప‌టేల్ పుణ్య‌తిథి సంద‌ర్భంగా ఆయ‌న‌ను ప్ర‌ధాని న‌రేంద్ర మోదీ స్మ‌రించుకున్నారు. స‌ర్దార్ ప‌టేల్ పుణ్య‌తిథి సంద‌ర్భంగా ఆయ‌నను స్మ‌రించుకుంటూ ప్ర‌ధాన‌మంత్రి , ఆయ‌న ఆలోచ‌న‌లు, ఆయ‌న చేసిన గొప్ప ప‌నులు, భార‌త దేశ ఐక్య‌త కోసం ఆయ‌న చేసిన గ‌ట్టి కృషి త‌ర త‌రాల భార‌తీయుల‌కు ప్రేర‌ణ‌గా నిలుస్తాయ‌ని అన్నారు.
2018 ఆగ‌స్టు 11న ముంబ‌యి లో ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018 ఆగ‌స్టు 11వ తేదీన ముంబ‌యి లో ప‌ర్య‌టించ‌నున్నారు. ఆయ‌న బాంబే లో గ‌ల ఇండియ‌న్ ఇన్‌స్టిట్యూట్ ఆఫ్ టెక్నాలజి 56వ వార్షిక స్నాత‌కోత్స‌వం లో పాలుపంచుకొని స్నాత‌కోత్స‌వ ప్ర‌సంగం చేస్తారు. స్నాత‌కోత్స‌వం అనంతరం, ప్ర‌ధాన మంత్రి ఐఐటి బాంబే లో డిపార్ట్‌మెంట్ ఆఫ్ ఎన‌ర్జీ సైన్స్ & ఇంజినీరింగ్ నూత‌న భ‌వ‌నాన్ని మ‌రియు సెంట‌ర్ ఫ‌ర్ ఎన్ వైర‌న్ మంట‌ల్ సైన్స్ అండ్ ఇంజినీరింగ్ ను ప్రారంభిస్తారు.
సాఫ్ట్ బ్యాంక్ కార్పొరేశన్ బోర్డు డైరెక్టరు మరియు వ్యవస్థాపకుడు శ్రీ మాసాయోశీసోన్  తో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ సాఫ్ట్ బ్యాంక్ కార్పొరేశన్ బోర్డు డైరెక్టరు మరియు వ్యవస్థాపకుడు శ్రీ మాసాయోశీ సోన్ తో టోక్యో లో ఈ రోజు (23 మే 2022) న సమావేశమయ్యారు. వారు భారతదేశం యొక్క స్టార్ట్-అప్ రంగం లో సాఫ్ట్ బ్యాంక్ పాత్ర ను ప్రధాన మంత్రి ప్రశంసించారు. భారతదేశం లో సాంకేతిక విజ్ఞానం, శక్తి మరియు ఆర్థికం వంటి కీలక రంగాల లో సాఫ్ట్ బ్యాంక్ యొక్క భావి భాగస్వామ్యాన్ని గురించి చర్చించారు. వారు భారతదేశం లో ‘ఈజ్ ఆఫ్ డూయింగ్ బిజ్ నెస్’ ను సమర్ధమైంది గా చేసేందుకు జరుగుతున్న వివిధ సంస్కరణ ల విషయమై చర్చించారు. సాఫ్ట్ బ్యాంకు భారతదేశం లో ఎక్కడెక్కడ తన పెట్టుబడుల ను అధికం చేసుకొనేందుకు ఆస్కారం ఉందనే విషయం లో కొన్ని విశిష్ట ప్రతిపాదన లు సమావేశం లో ప్రస్తావనకు వచ్చాయి.
వివిధ ఆప‌రేట‌ర్ల వద్ద ఉన్న వేరు వేరు బ్యాండ్ ల స్పెక్ట్రమ్ కు లేదా త్వ‌ర‌లో నిర్వహించనున్న వేలంలో వారు సేకరించనున్న పలు ర‌కాల స్పెక్ట్ర‌మ్ బ్యాండ్ లకు సంబంధించిన స్పెక్ట్ర‌మ్ వాడకం చార్జీల‌ను ఆమోదించిన మంత్రిమండ‌లి

త్వ‌ర‌లో వేలం నిర్వహించనున్న ప‌లు ర‌కాల స్పెక్ట్ర‌మ్ బ్యాండ్‌ల‌కు స్పెక్ట్ర‌మ్ వాడ‌కం చార్జీ (ఎస్‌యుసి) రేట్ల‌ను కేంద్ర మంత్రిమండ‌లి ఆమోదించింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జ‌రిగిన కేంద్ర మంత్రివర్గ స‌మావేశానికి అధ్య‌క్ష‌త‌ వహించారు. ఈ నిర్ణయంతో టెలిక‌మ్యూనికేష‌న్ ల విభాగం స్పెక్ట్ర‌మ్ వేలానికి సంబంధించి ద‌ర‌ఖాస్తుల‌ను ఆహ్వానిస్తూ నోటీసును జారీ చేయ‌డానికి మార్గం సుగ‌మం అయింది. మంత్రిమండ‌లి తీసుకున్న నిర్ణ‌యం ప్ర‌కారం స్పెక్ట్ర‌మ్ వాడ‌కం చార్జీలను ఈ కింద సూచించిన విధంగా నిర్దేశించనున్నారు: (1) త్వరలో 700, 800, 900, 1800, 2100, 2300 మ‌రియు 2500 మెగా హెర్ట్ జ్ బ్యాండ్ లకు నిర్వహించనున్న వేలంలో సేకరించే స్పెక్ట్రమ్ కు వైర్‌ లైన్ సేవ‌ల నుండి లభించే ఆదాయాన్ని మినహాయించి అడ్జస్టెడ్ గ్రాస్ రెవెన్యూ (ఎ జి ఆర్‌)లో 3 శాతం రేటును వసూలు చేయవలసివుంటుంది. (2) ఒక ఆపరేటర్ కు ఇచ్చిన అన్ని రకాల స్పెక్ట్రమ్ (పాల‌నాప‌రంగా కేటాయించింది గాని, లేదా వేలం ద్వారా గాని, లేదా ట్రేడింగ్ ద్వారా సమకూరినది గాని) యొక్క, ఇంకా.. 2010 సంవత్సర వేలంలో పొందిన బి డ‌బ్ల్యు ఎ స్పెక్ట్ర‌మ్‌ తో స‌హా ఎస్ యు సి రేట్ల వెయిటెడ్ ఏవరేజ్ ను లెక్కగట్టి-వైర్‌ లైన్ సేవ‌ల ఆదాయాన్ని మిన‌హాయించి- ఎ జి ఆర్‌ లో క‌నీసం 3 శాతం ఉండేటట్లుగా ఎస్ యు సి ని వసూలు చేయవలసివుంటుంది. మొత్తం స్పెక్ట్ర‌మ్ హోల్డింగ్‌ల‌ను వ‌ర్తించే ఎస్‌ యు సి రేటుతో భాగించి, వెయిటెడ్ ఏవరేజ్ ను తేల్చాలి. ఈ వెయిటెడ్ ఏవరేజ్ ను ఆపరేటర్ వారీగా ప్రతి సర్వీస్ ఏరియాకు నిర్ధరించవలసివుంటుంది. (3) 2015-16 సంవత్సరానికి పూర్వం సేకరించిన/కేటాయించిన 2300 మెగా హెర్ట్ జ్/2500 మెగా హెర్ట్ జ్ స్పెక్ట్ర‌మ్ బ్యాండ్ల‌ను మిన‌హాయించి, త్వ‌ర‌లో జ‌ర‌గ‌నున్న వేలంలో సేకరించే స్పెక్ట్ర‌మ్ ల‌ను ప‌రిగ‌ణ‌న‌లోకి తీసుకుని లెక్కగట్టగా వ‌చ్చే వెయిటెడ్ ఏవరేజ్ ఆధారంగా 2015-16 సంవత్సరానికి సంబంధించి ఆప‌రేట‌ర్లు చెల్లించే ఎస్‌ యు సి మొత్తాన్ని నిర్ణ‌యిస్తారు. ఈ మొత్తాన్ని ఆప‌రేట‌ర్లు చెల్లించవలసిన ఎస్ యు సి క‌నీస మొత్తంగా ఎంచుతారు. అంతే కాక, స‌ర్వీస్ ప్రొవైడ‌ర్ ఎ జి ఆర్‌ లో క‌నుక త‌గ్గింపు ఉన్న‌ పక్షంలో తదనుగుణంగా ఎస్‌ యు సి క‌నీస మొత్తాన్ని కూడా త‌గ్గించివేయ‌డం జ‌రుగుతుంది. ఇది చ‌ట్టానికి అనుగుణంగా సులభమైన, పార‌ద‌ర్శ‌క‌మైన, ఫ్లాట్ యాడ్ వాలరెమ్ ఎస్‌ యు సి వ్య‌వ‌స్థకు మరలేందుకు వీలు కల్పిస్తుంది. ప్ర‌భుత్వానికి ఆదాయాన్ని వెల్లడి చేయని విధంగా దొంగ‌ లెక్క‌ల‌కు పాల్పడడాన్ని ఇది అడ్డుకోగలదు కూడా.